Yu Yangzhou cishi Yin Hao shu

Yu Yangzhou cishi Yin Hao shu 與揚州刺史殷浩書 (Letter to the Provincial Governor of Yang, Yin Hao)

Book of Wei 21 - Biography of Liu Shao
王彪之《與揚州刺史殷浩書》曰：「太史上元日合朔，談者或有疑，應却會與不？昔建元元年，亦元日合朔，庾車騎寫劉孔才所論以示八座. 于時朝議有謂孔才所論為不得禮議，荀令從之，是勝人之一失也. 何者？禮云，諸侯旅見天子，入門不得終禮而廢者四：太廟火，日蝕，后之喪，雨霑服失容. 尋此四事之指，自謂諸侯雖已入門而卒暴有之，則不得終禮. 非為先存其事，而徼倖史官推術錯謬，故不豫廢朝禮也. 夫三辰有災，莫大日蝕，史官告譴，而無懼容，不脩豫防之禮，而廢消救之術，方大饗華夷，君臣相慶，豈是將處天災罪己之謂？且檢之事實，合朔之儀，至尊靜躬殿堂，不聽政事，冕服御坐門闥之制，與元會禮異. 自不得兼行，則當權其事宜. 合朔之禮，不輕於元會. 元會有可却之準，合朔無可廢之義. 謂應依建元故事，却元會. 」浩從之，竟却會.  